**НОВА ГОДИНА В СИНГАПУР -**

**„Градът на бъдещето“**

**Пакетна цена 1780 евро!**

***София – Истанбул - Сингапур – Истанбул - София***

**8 дни / 5 нощувки**

 **Дата: 28.12.2020 – 04.01.2021 г.**

***СИНГАПУР*** *-* *един от най-подредените градове в света, перлата на Азия, често наричан „Вратата на Азия“. Място, в което Изтокът среща Запада, а миналото се среща с бъдещето. Това са само част от характеристиките, с които е известен Сингапур. Бързият възход и развитие на Сингапур се дължат преди всичко на неговото местоположение и на превръщането му в една от основните британски колонии в Югоизточна Азия. Като независима държава Сингапур съществува едва от 55 години и в този период се е превърнал в еталон за ред, просперитет и икономическо благоденствие. От самото си създаване, градът е средище на различни култури – китайска, индийска и арабска, които се сливат в една пъстра палитра, създавайки уникалния културен облик на един от най-значимите азиатски градове. Разглеждайки Сингапур, ще бъдете впечатлени от една страна от чудесата на съвременната архитектура, историческите забележителности, които са се запазили, въпреки главоломните темпове на застрояване и от друга страна - спокойствието на неговите жители. С други думи, Сингапур е една уникална смес от европейски просперитет и азиатско спокойствие.*

**ПРОГРАМА**

**1‘ви ден 28.12.2020: София– Истанбул**

Среща на летище София, Терминал 2 в 19:25 ч. за полет София-Истанбул с редовен полет TK 1030 на Turkish Airlines в 21:25 ч. Кацане на летището в Истанбул в 23:50 ч.

**2‘ри ден 29.12.2020: Истанбул- Сингапур**

Кратък престой и полет за Сингапур с редовен полет TK54 на Turkish Airlines в 01:55 ч. Пристигане в 17:35 часа местно време. Посрещане от фирмата партньор, трансфер и настаняване в хотел [**Peninsula Excelsior 4\***](https://www.peninsulaexcelsior.com.sg/). Свободно време. **Нощувка.**

**3‘ти ден 30.12.2020: Сингапур - Обзорна обиколка на града (включена в пакетната цена)**

Закуска.

Около 09:30 ч**. - начало на туристическа обиколка на** Сингапур - футуристичен дизайн и изискан лукс са най-честите асоциации за тази азиатска перла. Съчетаващ исторически места, храмове и традиции със свръхмодерно развитие, Сингапур се изкачи до топ 5 на най-посещаваните градове. Архитектурните чудеса около Марина Бей, Музеят за наука и изкуство, Еспланадата, Градините край залива, Китайският квартал и Храмът на зъба на Буда, плажовете и атракционният парк „Юнивърсъл Студиос” на остров Сентоса, многобройните търговски центрове и изкусителни ресторанти, са съвсем малка част сред множеството забележителни места в Сингапур.

Да се потопиш в магията на това място, означава след това да почувстваш силен прилив на енергия и вдъхновение!
Нашата обиколка ще започне от **„Градината на орхидеите“**, част от Ботаническата градина на Сингапур, забележителен парк и любимо място за отдих на местните хора. Ще продължим с Парка Мерлион - национален символ на Сингапур. Мерлионът е митично същество с глава на лъв и тяло на риба. От парка се откриват невероятни гледки към емблематичния хотел Марина Бей Сендс, виенското колело на Синапур – Singapore Flyer и Еспланадата.

Ще посетим **Малката Индия** - етнически квартал, разположен точно срещу Китайския квартал. Идвайки тук, посетителите се потапят в един екзотичен свят с оживени улички, индийски пъстроцветни стоки, аромати, култури.

Ще видим също **Civic District** - административен център на града, сградата на Парламента, Националната галерия на Сингапур.

Следва свободно време за обяд**.** Връщане в хотела следобeд. **Нощувка.**

**4’ти ден 31.12.2020: Сингапур - Посещение на ботаническата градина “Gardens by the bay” (включено в пакетната цена)**

Закуска. Днес ни предстои един ден, който ще ни омагьоса със спиращи дъха гледки. Ще посетим панорамната тераса за наблюдение **„Marina Bay Sands”** и ще имаме възможност да се насладим на цветната магия в популярната ботаническа градина **„Gardens by the Bay”**. Gardens by the Bay са сред най-интересните нови атракции в Сингапур и сред топ 10 градини в света. Във впечатляващите Cooled Conservatories ще откриете растения от цял свят. Flower Dome е най-голямата стъклена оранжерия в света и предлага разходка сред гора от маслинови дървета, типични за Средиземноморието или боабаби от субтропичните региони, както и сезонни цветя. В света на Cloud Forest ще откриете орхидеи, насекомоядни растения и папрати, типични за влажните планински райони на тропиците, както и 35-метров водопад – най-високият водопад на закрито в света.  Връщане в хотела около 14:30 часа. Свободно време.

**Нощувка.**

**ПОСРЕЩАНЕ НА НОВАТА ГОДИНА!**

*ТАЗИ ВЕЧЕР ЩЕ СТАНЕМ СВИДЕТЕЛИ НА ВПЕЧАТЛЯВАЩО СВЕТЛИННО ШОУ СЪС ЗАРЯ И ФОЙЕРВЕРКИ, ПЕЧЕЛИЛИ РЕКОРДИ НА ГИНЕС!*

**5‘ти ден 01.01.2021: Сингапур**

Закуска.

Свободно време за самостоятелна разходка, плаж, отдих или шопинг, или

Опция за **посещение на Universal Studios** (*не е включено в пакетната цена, срещу допълнително заплащане с трансфер от хотела - около 75 евро за възрастен и 59 евро на дете до 11,99 г.*) – едно невероятно изживяване за малки и големи. Тук ще прекарате един незабравим ден със семейството или приятелите. Паркът е разделен на 5 части, пресъздаващи обстановката на Jurassic Park, Шрек и Далечното кралство, Пингвините от Мадагаскар, както и Древен Египет или Високотехнологичния Град на Transformers, или разходка по Hollywood Boulevard, където различни телевизионни и филмови звезди ще ви приканват за снимка.

На територията на парка има и множество ресторанти и заведения, както и разнообразие от магазини за пазаруване на сувенири с любимите герои. Не пропускайте това неповторимо изживяване в Universal Studios!

**Нощувка.**

**6‘ти ден 02.01.2021: Сингапур – Посещение на остров Сентоса (включено в пакетната цена)**

Закуска.

Екскурзия до **остров Сентоса**. Над 5 милиона туристи годишно посещават остров Сентоса, наричан още острова на забавленията. Сред най-популярните атракции са огромната статуя на Мерлиона – риба с глава на лъв, символ на Сингапур, която се издига на височина 37 м и разполага с наблюдателни площадки, скрити в огромната пазва на митичното създание. Океанографският музей, в който можете да видите над 300 обитатели на океанските дълбини в подводен тунел дълъг 83 метра. Тук има повече от 100 000 екземпляра от 800 вида, обитаващи 49 хабитата, сред които манта, акула, чук, каменен костур голият и много други. Интерес представлява и алеята с музикалните фонтани. Следобeд - връщане в хотела. Свободно време. **Нощувка.**

**7‘ми ден 03.01.2021: Сингапур**

Закуска.

Възможност за посещение на **Singapore Wildlife** (*не е включено в пакетната цена, срещу допълнително заплащане от около 55 евро* ). *Посещението е без екскурзовод, с включен билет за вход и трансфер от/до хотела, с начало около 08:00 ч. и продължителност 4 часа.*

Зоологическата градина на Сингапур е сред най-красивите в света. Тук могат да се видят повече от 2800 животни от над 300 животински вида. Разходката в парка предлага възможност да се запознаете с видовете животни на най-отличителните местообитания в света – от тревистите савани на „Дивата Африка“ до скалистите каньони на „Голямата рифова долина на Етиопия“. Зоопаркът предлага на своите гости шоу програма със слонове и ежедневно хранене на животните.

Освобождаване на стаите около обяд. Свободно време и трансфер до летището в Сингапур около 19:00 ч. за полет на Турски Авиолинии в 23:35 ч.

**8‘ми ден 04.01.2021: Истанбул – София**

Кацане в Истанбул в 06:15 ч. и кратък престой. Полет Истанбул-София в 08:35 ч. Пристигане в София на Терминал 2 в 08:55 ч. местно време.

**КРАЙ НА ПРОГРАМАТА**

**ПРОМОЦИОНАЛНА ЦЕНА С ВКЛЮЧЕНА ОТСТЪПКА ЗА РАННИ ЗАПИСВАНИЯ, ВАЛИДНА ПРИ ЗАПИСВАНЕ ДО 15.09.2020 г.!**

|  |  |  |  |
| --- | --- | --- | --- |
| **Хотел** | **На човек в****двойна стая** | **Единична стая** | **Доп. легло** |
| [**Peninsula Excelsior 4\***](https://www.peninsulaexcelsior.com.sg/)Superior Room, Закуска | **1780 евро/****3481 лева** | **2292 евро/****4483 лева** | **1479 евро/****2893 лева** |

**Цената е на човек и включва:**

* Самолетен билет София-Истанбул-Сингапур-Истанбул-София с Турски авиолинии, позволен чекиран багаж до 40 кг., разделен в 2 части по 20 кг;
* Летищни такси;
* 5 нощувки със закуски в Сингапур в хотел [**Peninsula Excelsior 4\***](https://www.peninsulaexcelsior.com.sg/).;
* Трансфери летище-хотел-летище в Сингапур;
* Обзорна обиколка на Сингапур;
* Билет за Ботаническата градина в Сингапур;
* Екскурзия до остров Сентоса и посещение на аквариума;
* Всички екскурзии и преходи с автобус, включени в програмата;
* Входни такси за посещаваните обекти по програмата;
* Екскурзоводско обслужване от сертифицирани екскурзоводи на място, с превод на български;
* Медицинска застраховка с асистанс покритие 10 000 евро в ЗАД Армеец;
* Водач от агенцията по време на цялото пътуване при минимум 15 пътуващи.

**Цената не включва:**

* Разходи от личен характер;
* Застраховка отмяна на пътуване и прекъсване на пътуването по неотложни независещи от клиента причини – по желание и на запитване в офиса на туроператора;
* **Новогодишна вечеря (ще бъде предложена допълнително)**

**Полетно разписание с АК Turkish Airlines:**

28.12 СОФИЯ 21:25 ИСТАНБУЛ 23:50

29.12 ИСТАНБУЛ 01:55 СИНГАПУР 17:35

03.01 СИНГАПУР 23:35 ИСТАНБУЛ 06:15 + 1 (каца на 04.01)

04.01 ИСТАНБУЛ 08:35 СОФИЯ 08:55

**НЕОБХОДИМИ ДОКУМЕНТИ:**

* Международен паспорт с валидност минимум 6 месеца от датата на връщане.
* За деца под 18 г., пътуващи без родители - нотариално заверено родителско разрешение за напускане на страната от непътуващия родител (оригинал и 1 копие). За деца, чиито родители са с различни фамилии, се изисква копие от акт за раждане на детето, в който да са вписани и двамата родители.

**ВАЖНА ИНФОРМАЦИЯ:**

* Краен срок за уведомление за събран минимален брой участници за осъществяване на пътуването: 30 дни преди заминаването
* Няма други визови, санитарни и медицински изисквания за пътуване до Сингапур,
* Цената на екскурзията е калкулирана при курс на щатския долар **1 USD = 1.79 лв.** и при увеличение или намаление на курса в рамките на 5% агенцията си запазва правото да преизчисли посочените цени по курса към момента на крайното плащане
* Използван транспорт: Самолет и автобус

**Условия и Забележки:**

* **При записване се внася депозит от 1000 лева, а пълно плащане се прави 45 дни преди тръгване.**
* Офертата важи при минимум **15 туристи.**
* Туроперторът си запазва правото на промяна на обявените хотели по програмата с хотели от същата категоризация, идентични по качество;
* Туроператорът си запазва правото да променя последователността на изпълнение на мероприятията по програмата.
* Застраховка „Отмяна от пътуване“: Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:**

**Срокове за анулации и неустойки:**

* при наличие на повече от 60 дни преди датата на отпътуване – неустойка не се удържа;
* между 60-ия и 45-ия ден преди датата на заминаване се удържа размерът на внесения депозит, изискуем от авиокомпанията, като неустойка за анулирания самолетен билет;
* при по-малко от 20 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок, съобразно спецификата на дестинацията, издаване на самолетни билети по международни полети и не по-късно от **27.11.2020 г.,** като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Информация относно здравните изисквания: **няма ЗАДЪЛЖИТЕЛНИ медицински и санитарни изисквания при пътуване до Сингапур.**

Пътуване на лица с ограничена подвижност: **Пътуването като цяло НЕ Е подходящо за лица с ограничена подвижност.**

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1957013150000841600 на ЗАД „Армеец”.